For omkring 2 måneder siden gik min telefon i stykker. Jeg henvendte mig derfor i Telenor-butikken på Købmagergade for at køb af ny. Jeg fik bestilt den sidste iPhone 5s 32gb. Denne lå på jeres centrallager, hvorfor forsendelsestiden var på 2-3 hverdage. Efter 7-10 dage havde jeg stadigt ikke modtaget telefonen. Jeg ringer derved til kundeservice, der ikke er til nogen hjælp, før jeg selv påpeger at jeg over MitTelenor kan se at der står noget om fejlmelding. Jeg bliver herefter lovet at dette vil blive fikset og at jeg vil høre fra jer herefter. Da der er gået endnu en uge har jeg stadigt ikke modtaget min telefon og ej heller hørt fra jer, hvorfor jeg igen kontakter kunderservice. Denne gang er jeres systemer nede og jeg må igen vente på at blive kontaktet af jer.

Endelig får jeg således senere et opkaldt fra kundeservice. Jeg forklarer her problemet, hvorefter manden der har ringet mig op fortæller at telefonen åbenbart ikke længere er på lager. Dette er mildt sagt allerede irriterende, da jeg nu har gået 2-3 uger uden telefonen. Jeg spørger derfor ind til, hvornår jeg så kan forventet at få min telefon, hvilket manden ikke kan oplyse mig om. Jeg prøver at få et estimat i det mindste, men kan ikke engang få afklaret om jeg kan forvente telefonen bare inden for det næste halve år og jeg må således konstatere at Telenors politik på området, må være bare lade kunderne gå rundt i uvidenhed og håbe på det bedste. Da jeg som nævnt er uden telefon, er denne løsning altså ikke tilstrækkelig og jeg beder om at få telefonen afbestil så jeg i stedet kan købe en anden. Hertil får jeg at vide at dette ikke kan lade sig gøre, da den 14dages fortrydelsesret er overskredet. Jeg insisterer dog på, at dette på ingen måde kan være min fejl og bliver stillet om til afbestilling. Her får jeg igen samme svar, men efter at have fortalt min historie går damen med til at afbestille telefonen. Ikke en eneste undskyldning har jeg fået, derimod kun en flabet og ubehjælpelig attitude fra manden fra kundeservice, men telefonen er afbestilt -så langt så godt.

Dagen efter henvender jeg mig igen i Telenor-butikken på Købermagergade for at købe en iPhone Se. Det er en super venlig medarbejde, der sagtens kan forstå min frustration. Han får iøvrigt forklaret at min telefon slet ikke er afbestilt, når den er købt i en butik skal man åbenbart henvende sig i samme butik for at afbestille telefonen. Udover hele pointen i at det er et latterligt princip, er dette også ekstremt inkompetent at jeg ikke er blevet meddelt om dette og således har forventet at min telefon var afbestilt, da det var denne melding jeg fik fra kundeservice. Medarbejderen i butikken afbestiller således min telefon og jeg så prøver jeg at købe den nye telefon. Her opstår der dog igen et problem, jeg kan ikke købe en ny telefon før der er gået 14 dage efter afbestilling. På dette tidspunkt er min tålmodig brugt op! Det eneste jeg har ønsket var at forblive kunde hos jer og iøvrigt spendere penge i jeres butik på en telefon, men dette kan åbenbart ikke lade sig gøre. Jeg forklarer derfor medarbejderen, at jeg således må se mig nødsadig til at købe en telefon et andet sted.

Og nu kommer så den del af historien, der gør jeg ekstremt arrig:
Jeg har for et par dage siden fået en opkrævning på afbetaling af en iPhone 5s. En telefon jeg ikke har modtaget, I ikke har på lager som ellers lovet, som jeg har prøvet at afbestille hele to gange og som i øvrigt IKKE ønsker længere, da jeg har skiftet telefonselskab og købt telefonen derigennem. 
Det er så inkompetent og en så latterlig historie at jeg aldrig nogensinde har kendt mage. Jeg har på intet tidspunkt gjort noget urimeligt, jeg har blot forsøgt at købe en telefon og så ender jeg op med at skulle betale foren vare I ikke har kunne levere. Det nægter jeg simpelthen. Få venligst styr på jeres systemer...